*1. melléklet a 7/2013. (III.22.) önkormányzati rendelethez*

*A képviselő-testület által a polgármesterre átruházott hatáskörök jegyzéke 7*

* + 1. *A rendkívüli és rendszeres települési támogatás megállapításával, a kérelem elutasításával, az ellátás folyósításával, az ellátás felülvizsgálatával és megszüntetésével kapcsolatos feladat- és hatáskörök ellátása a szociális ellátásokról szóló 5/2015. (II.27.) önkormányzati rendelet 5. § (1) bekezdése alapján.*

1. *Gondoskodik az elhunyt személy közköltségen történő eltemettetéséről a szociális gazgatásról és szociális ellátásokról szóló 1993. évi III. törvény 48. § (1) bekezdésének megfelelően.*
2. *A gyermekek védelmét biztosító pénzbeli és természetben nyújtott ellátások megállapítása a gyermekek védelméről szóló 3/1998. (IV.14.) önkormányzati rendelet 3. § (10) bekezdése, 4. § (4) bekezdése alapján*
3. *A közterület-használat engedélyezése a közterületek használatáról szóló 12/2011. (IX.15.) önkormányzati rendelet 10. § (3) bekezdése alapján.*
4. *Dönt az éves költségvetési törvényben biztosított hatáskörökben:* 
   * + - *a rendeletben meghatározott értékhatárig dönthet előirányzatok átcsoportosításáról,*
       - *élet- és vagyonbiztonságot veszélyeztető elemi csapás, illetőleg következményeinek elhárítása érdekében átmeneti – az Áht. rendelkezéseitől eltérő – intézkedéseket hozhat, amelyről a Képviselő-testületet a közelebbi ülésén be kell számolnia,*
       - *az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat teljesíthet.*
5. *Az Önkormányzat vagyonáról, a vagyonnal való gazdálkodás egyes szabályairól szóló 2/2013. (I.11.) önkormányzati rendelet 5. § (5) bekezdése alapján* 
   * + - *az önkormányzati vagyont érintő hatósági eljárásban a tulajdonost megillető nyilatkozattételi jog, közigazgatási és bírósági eljárásban az ügyféli jog gyakorlása,*
       - *az egyéb tulajdonosi jognyilatkozatok közül az Önkormányzat javára bejegyzett elidegenítési és terhelési tilalom, jelzálogjog törléshez hozzájárulás adása,*
       - *az átmenetileg szabad pénzeszközök ideiglenes – egy évnél nem hosszabb – lekötésére vonatkozó döntés- amennyiben az éves költségvetési rendelet ettől eltérően nem rendelkezik – meghozatala*
       - *az Önkormányzat tulajdonát képező 150.000,- Ft egyedi bruttó értékhatár alatti ingó vagyon értékesítése, selejtezése.*
6. *A helyi címer használatának engedélyezése a helyi címer és zászló alapításáról és használatának rendjéről szóló 5/1997. (IV.29.) önkormányzati rendelet 4. § (1) bekezdése alapján.*
7. *Gencsapáti Község Önkormányzata Képviselő-testületének a kitüntetés alapítása és adományozásának rendjéről szóló 4/2006. (III.2.) önkormányzati rendelet alapján gondoskodás az emlékplakettek elkészítéséről, a kitüntetések átadásáról.*
8. *Gondoskodik a közút tisztántartásával, továbbá az út síkossága elleni védekezéssel kapcsolatos feladatok ellátásáról. (A közúti közlekedésről szóló 1998. évi I. törvény (Ktv.) 34. § (5) bekezdés)*
9. *Dönt a közútkezelői hozzájárulások megadásáról, vagy a hozzájárulás megtagadásáról (Ktv. 42/A. § (1) bekezdés)*
10. *Dönt közút lezárásáról, vagy forgalmának korlátozásáról, eltereléséről közúton folyó munka, közút állagának védelme, a közúti forgalom biztonsága, vagy időjárási körülmények fennállása esetén (Ktv. 14. § (1) bekezdés a) pont).*
11. *A közegészségügyi feladatok körében biztosítja a közterületek tisztaságát, és a település rágcsálómentességét. (1997. évi CLIV. törvény 153. § (1) a) és b pont)*